
NJOFTIM
MBI ZHVILLIMIN E PROCEDURËS PËR PËRZGJEDHJEN E TRAJNERIT ZËVENDËSUES NË PROCESIN E CERTIFIKIMIT TË AUDITUESVE TË BRENDSHËM NË SEKTORIN PUBLIK PËR VITIN 2026
Në mbështetje të pikës 6/1 dhe 6/2, të nenit, 11 Regullores së Certifikimit miratuar me Urdhër nr. 46, datë 20.02.2026 “Për miratimin e rregullores për procedurat e certifikimit të audituesve të brendshëm në sektorin publik, për sezonin 2026“, të Ministrit të Financave, Drejtoria e Harmonizimit për Auditimin e Brendshëm (DHAB) njofton shpalljen e kritereve të aplikimit për trajnerë zëvendësues në procesin e certifikimit të audituesve të brendshëm në sektorin publik për sezonin 2026. 

Bazuar në kreun III, pika 1, të VKM-së nr.116, datë 17.2.2016 “Për mënyrën e organizimit, funksionimit dhe përbërjen e Komisionit të Kualifikimit të audituesve të brendshëm në sektorin publik dhe përcaktimin e tarifave të trajnimit”, do të gjeni të publikuara kriteret dhe dokumentacionin që duhet të plotësojnë aplikantët për t’u përzgjedhur si trajnerë i kategorisë dytë, nga Komisioni i Kualifikimit të Audituesve të Brendshëm (KKAB), si më poshtë:
1.Kriteret dhe kualifikimet:
a) Të paktën diplomë “Master i shkencave” ose “Master i Arteve” dhe eksperiencë në profesion, sipas përcaktimeve në aktin nënligjor përkatës;
b) Gradë apo titull shkencor dhe minimalisht 7 vite përvojë pune në fushën perkatëse.

2. Kandidatët që duan të aplikojnë duhet të paraqesin brenda datës 26.08.2026, dokumentet e 
    mëposhtme:
a) Kërkesë me shkrim;
b) Curriculum vitae (CV);
c) Referencë ose dokument zyrtar për të vërtetuar përvojën në auditimin e brendshëm ;
d) Fotokopje të noterizuar të diplomave;
e) Rekomandime ose certifikata qe vertetojne eksperiencën profesionale, aftësitë pedagogiike, si dhe integritet moral dhe reputacion të mirë;
f) Certifikatën e gjendjes gjyqësore.

Dokumentacioni duhet të dorëzohet pranë zyrës së protokoll-arkivës, të Ministrisë së Financave dhe Ekonomisë. Për informacione të mëtejshme mund të vizitoni faqen e internetit e Ministrisë së Financave me adresë: www.financa.gov.al.

